Certificat d’interpretació i educació ambiental subvencionat
2022-03-09 15:00 - 2022-10-25 20:00 (Europe/Madrid) | CENTRE ESPLAI (EL PRAT DE LLOBREGAT)
Vols contribuir a la conservació i millora ambiental? T’agradaria transmetre el teu gust per la natura als demés?
Amb aquest Certificat de Professionalitat aprendràs a comunicar, interpretar els valors i problemàtiques i a conscienciar a la comunitat sobre el medi ambient.
A més a més aprendràs a desenvolupar programes d’educació ambiental i facilitar processos educatius.
Posa el teu granet de sorra a la millora d’aquest món!!!

Certificat de professionalitat Gestió Ambiental
2022-03-17 09:00 - 2022-07-28 14:00 | Barcelona
L’objectiu del curs és formar professionals amb la capacitat d’elaborar la documentació, executar la posada en marxa, manteniment i proposar accions per a la millora del sistema de gestió ambiental (SGA) aprovat per l’organització.

Certificat de Professionalitat d'Interpretació i educació ambiental
2022-04-05 09:00 - 2022-09-12 14:00 | Barcelona
Comunicar sobre el medi ambient, interpretar els seus valors i problemàtica, guiar i capacitar a les persones per a contribuir a la conservació i millora ambiental.

1a sessió del cicle formatiu Mans a la Terra
2022-04-19 17:30 - 2022-05-28 14:00 | Horta amb Gràcia
Primera sessió d’un curs vivencial per persones interessades en…
posar mans a la terra
produir verdures de km 0
cultivar-se el balcó o el jardí
utilitzar remeieres i aromàtiques
autogestionar un hort comunitari
integrar sabers des de la vivència
captar patrons en els cicles naturals
adquirir eines davant la crisis climàtica
conèixer espais agroecològics de la ciutat
formar part de la transició social i ecològica
Es pot fer el curs sencer o només les sessions que més t’interessin.
En aquesta primera sessió resumirem els impactes socials i ecològics del sistema agroindustrial, com la seva petjada de carboni o la contaminació dels aqüífers, entenent el rol que té el control corporatiu de l’alimentació en tot plegat. Explorarem quines alternatives s’estan obrint pas en clau de sobirania alimentària, com els circuits de proximitat o la ruralització de l’espai urbà. I donarem a conèixer recursos, no sempre coneguts, de la metròpolis barcelonina
+ Info i Inscripcions a hortsiplantes@gmail.com

ALPINA. Mapes. Literatura. Paisatge
2022-04-27 16:00 - 2022-07-10 14:00 | Museu de Ciències Naturals de Granollers
Aquesta exposició, i el llibre que l’acompanya, examina com ha canviat la manera de fer els mapes i en subratlla la dimensió cultural, amb vint-i-cinc recorreguts que combinen textos dels clàssics catalans amb els mapes Alpina.
L’editorial Alpina, creada el 1946 i rellançada el 1996, és un referent de l’excursionisme, amb els seus mapes, popularíssims, i les seves edicions de muntanya. Va néixer immediatament després de la Segona Guerra Mundial, per iniciativa del geògraf Salvador Llobet, i va connectar amb la tradició, tan important, de l’excursionisme a Catalunya, lligada, des del segle XIX amb la literatura i el coneixement de l’entorn.
ALPINA. Mapes. Literatura. Paisatge recull la trajectòria de l’editorial Alpina, referent de l’excursionisme català i que encara ara lliga literatura i coneixement de l’entorn.
El recorregut que es proposa examina com ha canviat la manera de fer els mapes i en subratlla la dimensió cultural, amb vint-i-cinc recorreguts que combinen textos dels clàssics catalans amb el mapes Alpina. L’escriptor gracienc Julià Guillamon ha estat l’encarregat de la tria.
El punt de partida és la inauguració de la Font de l’Oreneta de Viladrau, de Gabriel Casas i Galobardes, amb els poetes i escriptors de l’època, poques setmanes abans de la guerra civil: Carles Riba, Josep M. de Sagarra, Marià Manent, Joan Teixidor, Martí de Riquer, Carles Soldevila…
Horari:
De dimarts a dissabte: De 16.00 a 19.00 h
Diumenge: De 11.00 a 14.00 h

Fauna dels Pirineus
2022-05-01 10:00 - 2022-06-26 12:00 | MónNatura Pirineus
Passejada guiada al Centre de fauna per conèixer algun dels animals més emblemàtics dels Pirineus com el trencalòs, el linx o el gat salvatge. Una autèntica experiència!
Diumenges de maig i juny a les 10h. Durada: 2h. Edat recomanada: totes les edats.
*Consultar programació especial de Segona Pasqua i Sant Joan a la pàgina web

Viatja per les galàxies
2022-05-01 19:30 - 2022-06-25 10:30 | MónNatura Pirineus
El cel de MónNatura Pirineus presenta unes característiques espectaculars per gaudir d’una sessió d’astronomia. Durant aquesta activitat, gaudirem d’un espectacle d’estrelles a l’interior que culmina amb una visita a l’exterior a l’observatori astronòmic, quan es fa fosc.
*L’horari de l’activitat pot modificar-se en funció de la posta de sol.
Caps de setmana de maig i juny: dissabtes a les 19:45h. Durada: 45min/1h. Edat recomanada: a partir de 8 anys.
*Consultar programació especial de Segona Pasqua i Sant Joan a la pàgina web

El desgel
2022-05-07 09:30 - 2022-05-28 13:30 | MónNatura Pirineus
Durant els mesos d’abril i maig és quan comença el desgel i els rius estan en un moment de màxima esplendor. Durant aquesta activitat farem una excursió a la Mata de València
per descobrir la cascada del Gerber, el salt d’aigua més alt del Parc Nacional d’Aigüestortes i Estany de Sant Maurici. L’itinerari te una distància de 7 km i desnivell de 280 metres.
Caps de setmana de maig i juny: Dissabtes matí. A les 9:30h sortim del centre i arribem a les 13:30h. Comptem 30 min. de desplaçament fins a l’inici (30 min. anada i 30 min. tornada) i 3 h. d’excursió.
*Consultar programació especial de Segona Pasqua i Sant Joan a la pàgina web.

Visita dels flamencs
2022-05-07 12:00 - 2022-05-28 13:30 | MónNatura Delta de l’Ebre
Visita especial que permet descobrir mil i una curiositats dels ocells més emblemàtics del delta, els Flamencs. Aprendrem sobre la seva vida, anatomia, alimentació i altres aspectes menys coneguts tot observant-los en directe mitjançant els nostres telescopis des del Mirador 360º.
Dissabtes 7, 14 i 28 de maig a les 12h (visita en català)

Animals amagats
2022-05-13 16:00 - 2022-07-10 14:00 | Museu de Ciències Naturals de Granollers
L’Estela, la petita investigadora del museu està buscant els animals que s’hi troben amagats per poder estudiar-los més a fons i descobrir-ne tots els secrets. Vols ajudar-la i participar de l’aventura?
Hi ha un total de 10 animals amagats: una òliba, una papallona, un liró, un tritó, una serp, una musaranya, un gat mesquer, una granota, un talp i un ratpenat. Tots ells, objectiu d’estudi per part del grup de recerca de Biodiversitat i Bioindicadors (BiBIO) del MCNG.
Utilitza la tauleta com a lupa magnificadora digital per rastrejar i descobrir els animals ocults en els quatre àmbits de l’exposició permanent: el bosc, el riu, la cova o en el núvol de papallones. Troba’ls i explora’ls com un autèntic investigador. Però alerta, no t’espantis, alguns semblaran més vius que mai!
REQUISITS:
Joc autònom, recomanat per majors de 6 anys.
La reserva es realitza pel número de tauletes que es volen llogar, no pel número de participants/infants que utilitzaran la tauleta.
HORARIS:
Divendres i dissabtes: De 16 a 19 h
Diumenges: De 11 a 14 h

Visita guiada a l'exposició "Tu investigues!"
2022-05-13 16:00 - 2022-07-10 20:00 | Museu de Ciències Naturals de Granollers
Vols saber com descobrir què ha menjat un depredador a partir d’una egagròpila? O com és una cova per dins i quins animals hi viuen?
Dirigida a un públic familiar, la visita guiada a l’exposició ”Tu investigues!”, t’apropa a la ciència i desperta la curiositat per investigar i explorar la natura com si fos un tresor.
Durant la visita es podran descobrir els secrets que amaguen els animals de les quatre àrees d’investigació del Museu de Ciències Naturals de Granollers (papallones, amfibis, ratpenats i petits mamífers).
T’hi esperem ben encuriosit i preparat per investigar!
HORARI:
Dissabtes a les 16.30 h
Diumenges a les 11.10 h (excepte l’últim diumenge de cada mes)
Observacions: Els menors de 12 anys han d’estar acompanyats per un adult.
Adults 3€ – Infants 1€

GAMIFICACIÓ A L'EDUCACIÓ AMBIENTAL
2022-05-14 09:00 - 2022-06-11 14:00 | Aula Ambiental Bosc Turull
Dissenya i prova la teva activitat d’educació ambiental gamificada! A càrrec d’Elena Maestre González i Daniel Hurtado.
Inclou assessorament pedagògic per a la realització de les activitats d’educació ambiental gamificades!

Dates i horaris: dissabtes 14, 21 i 28 de maig, i 11 de juny de 2022, de 9 a 14 h (20 h + 5 h treball autònom)
Lloc: Aula Ambiental Bosc Turull (Metro L3 Vallcarca)
Participants: 20 places (tenen prioritat sòcies i socis de la SCEA i persones en actiu treballant en el disseny d’activitats d’EA i recursos educatius per a l’educació ambiental)
Cost: Formació subvencionada amb el suport del Departament d’Acció Cimàtica, Alimentació i Agenda Rural de la Generalitat de Catalunya

Tota la informació i sol·licitud d’inscripcions https://scea.cat/…/gamificacio-a-leducacio-ambiental/

Setmana de la Natura 2022
2022-05-22 - 2022-06-05
La Setmana de la Natura tindrà lloc del 22 de maig al 5 de juny, durant la qual diferents associacions, fundacions, ajuntaments, escoles o empreses organitzen en total més de 300 activitats sense ànim de lucre per a la conservació de la natura arreu de Catalunya.
Aquest any celebrem la 7a edició de la Setmana de la Natura amb el lema: Actuar local per reduir la pèrdua de biodiversitat al planeta
Totes les activitats disponibles a: https://setmananatura.cat/2022/#!/llistat

Visita històrica del Museu
2022-05-26 11:30 - 2022-06-26 12:30 | Museu de Ciències Naturals de Granollers
Des de la seva inauguració el maig de 1987, el Museu de Ciències Naturals de Granollers ha desenvolupat centenars d’exposicions, activitats d’educació ambiental i una intensa recerca científica dedicada als petits mamífers, ratpenats, papallones i amfibis i rèptils.
Partint de la història de l’edifici de “La Tela”, en aquesta visita coneixerem la història del Museu, les seves col·leccions i els seus investigadors i investigadores.
